198 ATT DWAR IR-RESTRIZZJONI TA’ UŻU TAL-EMBLEMA U TAL-ISEM TAL-UNESCO Biex jirrestrinġi l-użu tal-emblema u tal-isem tal-Organizzazzjoni Edukattiva, Xjentifika u Kulturali tan-Nazzjonijiet Uniti. L-ATT XIII tal-1967, kif emendat bl-Att LVIII tal-1974; u bl-Avviż Legali 410 tal-2007. L-ATT XIII tal-1967, kif emendat bl-Att LVIII tal-1974; u bl-Avviż Legali 410 tal-2007. 1. It-titolu fil-qosor ta’ dan l-Att huwa l-Att dwar ir-Restrizzjoni ta’ Użu tal-Emblema u tal-Isem tal-Unesco. Tifsir. 2. F’dan l-Att- "emblema " tfisser l-emblema murija fl-Iskeda li tinsab ma’ dan l-Att; "isem abbrevjat tal-Organizzazzjoni " tfisser abbrevjazzjoni tal-isem tal-Organizzazzjoni permezz tal-użu tal-inizjali UNESCO, sew f’ittri kbar sew f’ittri żgħar jew fit-tnejn, sew f’karattrilatini sew f’karattri oħra; " Organizzazzjoni " tfisser l-Organizzazzjoni Edukattiva, Xjenti-fika u Kulturali tan-Nazzjonijiet Uniti. 3. Projbizzjoni tal-użu tal-emblema u tal-isem UNESCO. Ħadd ma jista’, mingħajr l-awtorizzazzjoni bil-miktub minn qabel tad-Direttur Ġenerali tal-Organizzazzjoni- (a) b’xi mod jew għal xiskop, ikun li jkun, juża l-emblema tal-Organizzazzjoni jew xi imitazzjoni tagħha li tista’ normalment tittieħed għall-emblema; jew (b) juża, bi kwalunkwe lingwa, l-isem tal-Organizzazzjoni b’mod tali li juri li l-pubblikazzjoni jew ħaġa oħra li relattivament għaliha dak l-isem ikun użat bħal li kieku tkun saret, tkun ġiet prodotta jew tkun ġiet patroċinata mill-Organizzazzjoni; jew (ċ) juża l-isem abbrevjat tal-Organizzazzjoni bħala trademark jew parti minnha, sew jekk it-trademark tkun reġistrata sew jekk le, jew bħala tikketta kummerċjali jew għal xi skop ieħor kummerċjali simili. 4. Pieni għal reati. Emendat: A.L.410 tal-2007. (1) Kull min jikser id-disposizzjonijiet tal-aħħar artikolu qabel dan ikun ħati ta’ reat u jeħel meta jinsabħati multa ta’ mhux anqas minn sitta u erbgħineuro u disgħa u ħams in ċenteżmu (46.59) u mhux iżjed minn mitejnu tnejnutletineurouerbgħa u disgħ in ċenteżmu (232.94). (2) Ma’ kull kundannatali, il-qorti għandha tordna l-konfiska favur il-Gvern ta’ kull oġġett inkontravvenzjoni li jkun instab fil-pussess tal-persuna misjuba ħatja. (3) F’kull proċeduri kriminali skont dan l-artikolu, il-piż tal-prova li l-emblema, l-isem jew l-isem abbrevjat tal-Organizzazzjoni kienużat bl-awtorizzazzjoni bil-miktub minn qabel tad-Direttur Ġenerali tal-Organizzazzjoni, ikun fuq l-akkużat. 5. Reati minn għaqda ta’ persuni. Metareat skont dan l-Att ikun ġie magħmul minn għaqda ta’ persuni, kull min fiż-żmien tal-egħmil tar-reat kien direttur, general manager, segretarju jew uffiċjal simili ieħor ta’ dik l-għaqda jew kien jidher li qiegħed jaġixxi f’xi karigatali, jkun ħati ta’ dak ir-reat jekk ma jippruvax il li dak ir-reat ġie magħmul mingħajr ma kienjaf huwa u li eżerċita dik id-diliġenza kollha xierqa biex jiġi evitat l-egħmil tar-reat kif missu jeżerċita wara li jittieħed kont tax-xorta tal-funzjonijiet tiegħu f’dik il-kariga u taċ-ċirkostanzi kollha. 6. Kunsens tal-Avukat Generali għall-prosekuzzjonijiet. Emendat: LVIII.1974.68. <<image-2-0 >> Ebda proċeduri għal reat skont dan l-Att ma għandhom jittieħdu ħlief bil-kunsens tal-Avukat Ġenerali.